Васенце эрзятне састь башкортнэнь модатнес Грозной Иванонь пингестэ. Самара ошонть вакс- сто Тилюшка велестэнть тей сась Спиринтнэнь, Спиридон атянь раськезэ. Васенце кудотнень путызь пек мазый таркава, покш вирь потмова, ульнесть паксяткак, ведь лисьматкак, кавто апокш лейтькак. Мельгаст Самара ошонть алдо сась Важдаевтнень раськест, сынь ульнесть сюпавт. Шкань ютазь велесь кармась покшолгадомо. Обран ошонть алдо ды Тимашонь велестэнть Самара алдо састь Головинэнь ды Антиповонь раськетне. Рязань ошонть алдо кармасть само эрзянь ды рузонь ломанть, конат вешнесть од модат. Сынь путызь эсест юртост минек веленть эйстэ а пек васолов 10-15 вайгельпень туро. Зярыя иень ютазь модась эзь карма сатномо, веленть мала- со ульнесь татаронь - тептярень веле. Эрзятне сынст айгизь седе васов, колмошка вайгельпес. Башкирэнь плематне вейке таркасо эзть эря, сынь кизэнь шкава якасть таркадо-таркас, мода лангсо эзть важоде. Розень паксятнестэ эрзятне сайнесть ламо сюро, кона сатокшнось ламо кудоютконь ракшань андомс.